Lingua Cabardino-Circassica
Lingua Cabardinica vel Circassica' vel Cabardino-Circassica (ipso vulgo Адыгэбзэ, Adygèbzè) est lingua Caucasica Boreoccidentalis, qua loquuntur Cabardini et Circassi. In Cabardino-Balcaria et Karaczaevo-Circassia lingua officialis est, ubi plus quam 515 672 homines ea loquuntur. Praeterea Cabardini et Circassi territorium Crasnodarianum et territorium Stauropolitanum et Mozdocensem circulum Alaniae incolunt. Saeculo undevicesimo interdum litteris Arabicis Cabardini scripserunt. Anno 1924 scriptura Cabardino-Circassica e litteris Latinis elaborata est, et post 1936 litteris Cyrillicis Cabardini et Circassi utuntur. Linguae Adygeicae Cabardinica tam propinqua est, ut interdum ambae dialectus linguae unius Circassicae habeantur.